*Ишга тиклаш ва иш ҳақи ундириш ҳақидаги суд ижро варақаларини иш берувчига топшириш ҳақидаги аризадан намуна*

**“Шодлик барака” масъулияти чекланган жамияти директори**

**Р.К.Собировга**

**Фуқаро Ш.Б.Содиқовдан**

**Манзил: Тошкент шаҳар Яккасарой тумани Нурли кўчаси 31-уй, Тел: +99892-125-ХХ-ХХ**

**АРИЗА**

Фуқаролик ишлари бўйича Яккасарой туманлараро судининг   
2-1501-2204/21256-сонли фуқаролик иши бўйича 2024 йил 11 ноябрдаги ҳал қилув қарорига асосан менинг “Шодлик барака” масъулияти чекланган жамиятига бош бухгалтер ўринбосари лавозимига ишга тикланишим белгиланди.

Ўзбекистон Республикаси “Суд ҳужжатлари ва бошқа органлар ҳужжатларини ижро этиш тўғрисида”ги Қонун 82-моддаси ва 83-моддаси талабларига асосан Сизга суднинг ишга тиклаш ва пул маблағларини ундириш ҳақидаги ижро варақаларининг асл нусхалари тақдим этяпман.

Ушбу суд ижро ҳужжатлари дарҳол ижро қилинмаган тақдирда, мажбурий ижро ҳаракатларини амалга ошириш ва Сизга нисбатан тегишли чора қўллаш бўйича Мажбурий ижро органларига мурожаат қилишим тўғрисида огоҳлантираман.

*Илова: ижро варақаларининг асл нусхалари – 2 варақда.*

**Фуқаро Ш.Б.Содиқов\_\_\_\_\_\_\_\_\_\_\_\_\_\_**

**12.11.2024 йил**

*Иш берувчининг ижро ишга тиклаш ва иш ҳақи ундириш ҳақидаги ижро ҳужжатларини ижро қилмаганлиги ҳақида МИБга бериладиган аризадан намуна*

**Мажбурий ижро бюросининг Тошкент шаҳар бошқармаси Учтепа тумани бўлимига**

**Фуқаро Ш.Б.Содиқовдан**

**Манзил: Тошкент шаҳар Яккасарой тумани Нурли кўчаси 31-уй, Тел: +99892-125-ХХ-ХХ**

**АРИЗА**

Фуқаролик ишлари бўйича Яккасарой туманлараро судининг 2-1501-2204/21256-сонли фуқаролик иши бўйича 2024 йил 10 ноябрдаги ҳал қилув қарорига асосан менинг “Шодлик барака” масъулияти чекланган жамиятига бош бухгалтер ўринбосари лавозимига ишга тикланганишим ва менинг ҳисобимга 50 млн. сўм иш ҳақи ундирилиши белгиланди.

Мен ушбу суд қарори бўйича суд томонидан берилган ижро варақалари (асли)ни ижро қилишлик учун Ўзбекистон Республикаси “Суд ҳужжатлари ва бошқа органлар ҳужжатларини ижро этиш тўғрисида”ги Қонун 82-моддаси ва 83-моддаси талаблари асосида “Шодлик барака” масъулияти чекланган жамиятига 2024 йил 15 ноябрдаги хат билан топширдим. Бироқ, дарҳол ижро қилиниши лозим бўлган ижро ҳужжатлари ташкилот томонидан ижро қилинмади.

Шунга кўра ҳамда юқоридаги Қонуннинг 82-моддаси ва 83-моддалари талабларига мувофиқ, суд томонидан берилган ижро варақаларини жавобгар томонидан ижро қилинмаганлиги юзасидан барча қонуний чораларни кўриб, менинг ишга тикланишимда ва пул маблағларини ундиришда амалий ёрдам берилишини сўрайман.

*Илова: ижро варақаларининг нусхалари (асл нусхалари иш берувчида) ва ижро варақасини иш берувчига топширилганлиги ҳақидаги ариза.*

**Фуқаро Ш.Б.Содиқовдан**

**15.11.2024 йил**